
                            РОДИТЕЉСКИ САСТАНАК-19.3.2020.год.

УПОЗНАВАЊЕ СА ПРОЈЕКТОМ:
ИНКЛУЗИВНО ПРЕДШКОЛСКО ВАСПИТАЊЕ И ОБРАЗОВАЊЕ
 „Комуникација са децом и породицама из осетљивих друштвених група“
                                      Пројекат: „ Узлетимо с осмехом на лицу „
„Инклузивно предшколско васпитање и образовање“ је пројекат који је покренуло Министарство просвете, науке и технолошког развоја Републике Србије уз подршку Светске банке. Пројекат има за циљ унапређење доступности, квалитета и једнакости предшколског васпитања и образовања за свако дете од његовог рођења до 6,5 година, а нарочито за децу из друштвено осетљивих група. 
Имплементацијом овог пројекта значајне користи ће имати сва деца предшколског узраста, њихове породице и локалне заједнице кроз повећање броја објеката и броја места у педшколским установама, као и унапређење пружања услуга од стране предшколских установа и институција државне управе у чијој надлежности је предшколско васпитање и образовање. 

Тема: „СВЕ ШТО ТРЕБА ДА ЗНАМ НАУЧИЛИ СМО У ВРТИЋУ“
РАНО УЧЕЊЕ
       Рано учење у раном узрасту сматрамо значајним, јер се у последње време све више поклања пажње развоју деце предшколском узраста, што је и допринело да рано детињство постане препознато и вредновано као значајан период одрастања за свако дете.
Неуролошка истраживања показују да искуства у раном детињству имају одличујући утицај на цео нервни систем и тиме на врсте и степен будућих могућности одрасли, и начине њиховох функционисања. Вођење овом теоријом и праксом, сматрамо и истичемо добробити боравка у вртићу чак и пре треће године живота сваког детета. Међутим просечан обухват деце предшколског узраста у Србији је 41% значајно нижи од просечног обухвата у земљама ЕУ, где износи имеђу 70 и 85%. Осим ниског обухвата, један од недостатака нашег система предшколског васпитања и образовања је и квалитет предшколског програма, а као најчешћи проблем истиче се школаризација вртића , заправо доминација школског модела учења по ком је учење посебна активност, издвојена из игре и животног контекста и сведена на подучавање. 
Деца предшколског узраста уче у интеракцији са својим окружењем и другом децом, одраслима и стварима, уче кроз посматрање и искуство, експериментисање, стварање, лично искуству.
С тога уместо подржавања преданог учења ми у вртићу промовишемо учење кроз игру и истраживање, дечије право на иницијативу и учешће у одлучивању, не само о томе шта ће се учити, то јесте на какав начин ће узети учешће у том процесу. Квалитетни предшколски програм обезбеђује позитивно окружење, у ком дете имам мноштво прилика за истраживање различитих тема, за учење у оквиру различитих области, али уз назнаку да су све те прилике последице сталног преиспитивања шта је деци ВАЖНО, значајно и интересантно.
Због чега је значајно размислити не само о добробитима учествовања деце у предшколском програму већ и о квалитету тих програма. Зато нас савремени квалитетни предшколски програм ослобођа потребе за мерењем и процењивањем и напредовањем деце, како би достигли просечне вредности предвиђања за децу одређеног узраста. Дакле, данас знамо да је уместо тога колико ће деца нових чињеница усвојити, важније на који начин она то чине и како се осећају у том процесу.Оваква промишљања учења у раном узрасту, допринела су промене перспективе васпитача али и  самих родитеља те се данас све више говори о томе да је свако дете градитељ сопственог развоја, те да одрастање деце не сме бити обликовано искључиво представама одраслих о томе шта је ,,добро“ за конкретно дете.
Како на развој деце утиче и квалитет њихове интеракције са другом децом и одраслима и окружењем у ком бораве, за нас, као родитеље, и за нас као васпитаче значајно је промишљати о питању квалитета односа и везе које наша деца граде са светом којих их окружује.
Ми као васпитачи и као пре свега родитељи имамо веома важну и одговорну улогу у обликовању њиховог одрастања нарочито када знамо да је значајно обезбедити деци боравак у подстицајном окружењу, АЛИ ЈЕ ЈОШ ЗНАЧАЈНИЈЕ ОСЛУШКИВАТИ И УВАЖАВАТИ ГЛАСОВЕ ДЕЦЕ О ТОМЕ КАКО СЕ ОНА У ТОМ ОКРУЖЕЊУ ОСЕЋАЈУ.
Јер ,,СВЕ ШТО ТРЕБА ДА ЗНАМ О ТОМЕ КАКО  ТРЕБА ЖИВЕТИ, ШТА ТРЕБА РАДИТИ И КАКАВ БИТИ, НАУЧИО САМ ЈОШ У ВРТИЋУ. МУДРОСТ МЕ НИЈЕ ЧЕКАЛА НА ВРХУ ПЛАНИНЕ, НА КРАЈУ ДУГОГ УСПОНА ШКОЛОВАЊА, НЕГО СЕ КРИЛА У ПЕСКУ ДЕЧИЈЕГ ИГРАЛИШТА, И У УЧЕЊУ И ИГРАЊА ДЕЧИЈЕГ ВРТИЋА.“

